Kömbə

Kömbə — İri,girdə, qalın, xüsusi üsulla hazırlanan çörək növüAzərbaycan dilinin izahlı lüğəti, Dörd cilddə. Şərq-Qərb Nəşriyyatı, Bakı 2006. II cild, səh.752..

Kömbənin  adi sac çörəyi, təndir çörəyi kimi bişirilən halları olsa da, kömbə adi çörək deyil. Həmçinin kömbə bişirib satan şəxs isə kömbəçi adlandırılır.

Kömbəni üzlü süd, çiyə və kərə yağı ilə undan yoğrulmuş xəmiri yuxa kimi iri yayır və içərisinə içlik yığıb yenidən xəmiri hər  tərəfdən onun içliyin üzərinə qatlamaqla qalınlığı təndir çörəyindən də qalın olmaqla ya təndirin dibində yaxud da ocağın yerində üstünə əvvəlcə kül, sonra qor, sonda köz yığılmaqla vam odda bişirilir. Kömbəni hazırlayarkən həm onun ununa, həm südə, eləcə də onun içliyinə xüsusi ədviyyatlar vurulur. Bu da kömbəyə xüsusi dad verməsinə səbəb olur. Bəzən kömbənin ununa və ayrıca hazırlanan içliyə bal (müasir zamanda şəkər tozu) qatırlar. Belə kömbə şirin kömbə adlanır. Başqa bir halda içliyini hazırlayərkən quymaq hazırlanan qaydada hazırlanır. Belə kömbə quymaq kömbəsi adlanır. Dana (quzu və ya toyuq) ətini ayrıca döyür, ayrıca döyülmüş qoyun quyruğu ilə yaxşıca qarışdırıb kömbənin içliyinə qarışdırılır və bişirilir. Belə kömbə ətli kömbə adllanır. Göründüyü kömbənin xəmirinə və içərisinə qoyulan içliyin tərkibindən asılı olaraq kömbə cürəbəcürə ad alır, çox dadlı olur, sərbəst yeyilir. Kömbə süfrəyə digər xörəklərlə verilmir.  Çünki, onun özünə məxsus dadı itə bilər.  

 İstinadlar 

Kateqoriya:Azərbaycan çörəkləri
Kateqoriya:Türkiyə mətbəxi